L 289/18 Euroopan unionin virallinen lehti 3.10.2014 PÄÄTÖKSET NEUVOSTON PÄÄTÖS, annettu 29 päivänä syyskuuta 2014, neuvoston työjärjestyksen muuttamisesta (2014/692/EU, Euratom) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 240 artiklan 3 kohdan, sekä katsoo seuraavaa: (1) — Marraskuun 1 päivästä 2014 alkaen, kun neuvosto hyväksyy säädöksen, joka edellyttää määräenemmistöä, on tarkistettava, että määräenemmistön muodostavat jäsenvaltiot edustavat vähintään 65:tä prosenttia unionin väes- töstä. (2) — Maaliskuun 31 päivään 2017 saakka, kun neuvosto hyväksyy säädöksen, joka edellyttää määräenemmistöä, neuvoston jäsen voi pyytää, että se hyväksytään määräenemmistöllä sellaisena kuin se on määritelty Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomiener- giayhteisön perustamissopimukseen liitetyn, siirtymämääräyksistä tehdyn pöytäkirjan (N:o 36) 3 artiklan 3 kohdassa. Tässä tapauksessa neuvoston jäsen voi pyytää tarkistamaan, että määräenemmistön muodostavat jäsenvaltiot edustavat vähintään 62:ta prosenttia unionin koko väestöstä. Jotta neuvoston jäsenten pöytäkirjan (N:o 36) 3 artiklan 2 kohdan mukaisesti esittämät pyynnöt voidaan kirjata asianmukaisesti, ne olisi toimitettava pääsihteerille kirjallisesti tai esitettävä suullisesti pysyvien edustajien kokouksessa tai neuvoston istunnossa. Suulli- sesti esitetyt pyynnöt olisi merkittävä kyseisen kokouksen tai istunnon pöytäkirjaan. (3) — Edellä mainittujen prosenttimäärien laskemiseksi väestöluvut ja niitä vastaavat prosenttiosuudet unionin väestöstä olisi eriteltävä neuvoston työjärjestyksessä ('), jäljempänä 'työjärjestys'. (4) — Työjärjestys olisi sen vuoksi muutettava, ON HYVÄKSYNYT TÄMÄN PÄÄTÖKSEN: 1 artikla Muutetaan työjärjestys seuraavasti: 1) Korvataan 11 artiklan 5 kohta seuraavasti: ”5. Kun neuvosto antaa päätöksen, joka edellyttää määräenemmistöä, 65 prosenttia unionin väestöstä tai, jos kaikki jäsenvaltiot eivät osallistu äänestykseen, osallistuvien jäsenvaltioiden väestöstä, sekä yli 35:tä prosenttia osallis- tuvien jäsenvaltioiden väestöstä edustavien neuvoston jäsenten vähimmäislukumäärä lasketaan liitteessä III esitettyjen väestölukujen mukaisesti. Näitä lukuja sovelletaan myös 1 päivän marraskuuta 2014 ja 31 päivän maaliskuuta 2017 välisenä aikana, jos Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan (N:o 36) 3 artiklan 2 kohdan mukaisesti joku neuvoston jäsen pyytää, että säädös hyväksytään kyseisen artiklan 3 kohdassa määritellyllä määräenemmistöllä ja joku neuvoston jäsen pyytää tarkistamaan, että määräenemmistön muodostavat jäsenvaltiot edustavat vähintään 62:ta prosenttia unionin koko väestöstä.” (") Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).